CELEX: 22008D0110
Language: fi
Date: 2008-11-05 00:00:00
Title: ETA:n sekakomitean päätös N:o 110/2008, tehty 5 päivänä marraskuuta 2008 , ETA-sopimuksen 82 artiklan täytäntöönpanon taloudellisista yksityiskohdista tehdyn pöytäkirjan 32 muuttamisesta

18.12.2008   
            
            
               FI
            
            
               Euroopan unionin virallinen lehti
            
            
               L 339/93
            
         ETA:n SEKAKOMITEAN PÄÄTÖS
   
   N:o 110/2008,
   tehty 5 päivänä marraskuuta 2008,
   ETA-sopimuksen 82 artiklan täytäntöönpanon taloudellisista yksityiskohdista tehdyn pöytäkirjan 32 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan,
   sekä katsoo seuraavaa:
   
               (1)
            
            
               ETA:n sekakomitea ei ole aikaisemmin muuttanut sopimuksen pöytäkirjaa 32.
            
         
               (2)
            
            
               Euroopan unionin neuvosto antoi 25 päivänä kesäkuuta 2002 asetuksen (EY, Euratom) N:o 1605/2002 Euroopan yhteisöjen yleiseen talousarvioon sovellettavasta varainhoitoasetuksesta (1), jota on muutettu neuvoston asetuksella (EY, Euratom) N:o 1995/2006 (2) ja neuvoston asetuksella (EY) N:o 1525/2007 (3).
            
         
               (3)
            
            
               Pöytäkirjan 32 olisi vastattava asetuksessa (EY, Euratom) N:o 1605/2002 säädettyjä uusia menettelytapoja.
            
         
               (4)
            
            
               Pöytäkirjassa 32 määritettyä menettelytapaa olisi tarkennettava, mukaan lukien tässä menettelytavassa sovellettavat määräajat.
            
         
               (5)
            
            
               EFTA-valtioiden rahoitusosuuksia ei olisi enää maksettava kahdessa erässä.
            
         
               (6)
            
            
               Pöytäkirjasta 32 olisi poistettava vanhentuneet määräykset.
            
         
               (7)
            
            
               Sopimuksen pöytäkirja 32 olisi sen vuoksi muutettava,
            
         ON PÄÄTTÄNYT SEURAAVAA:
   1 artikla
   Muutetaan sopimuksen pöytäkirja 32 tämän päätöksen liitteen mukaisesti.
   2 artikla
   Tämä päätös tulee voimaan sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (4).
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 5 päivänä marraskuuta 2008.
      
         
            ETA:n sekakomitean puolesta
         
         
            Puheenjohtaja
         
         S. D. Prinz Nikolaus von LIECHTENSTEIN
      
   
   
      (1)  EYVL L 248, 16.9.2002, s. 1.
   
      (2)  EUVL L 390, 30.12.2006, s. 1.
   
      (3)  EUVL L 343, 27.12.2007, s. 9.
   
      (4)  Valtiosäännön asettamista vaatimuksista ei ole ilmoitettu.
   
      LIITE
      Korvataan sopimuksen pöytäkirja 32 seuraavasti:
      
         ”1 artikla
         Menettely, jolla määritellään EFTA-valtioiden osallistuminen rahoitukseen kunakin varainhoitovuonna (n)
         1.   Viimeistään 31 päivänä tammikuuta kunakin vuonna (n–1) Euroopan komissio toimittaa EFTA-valtioiden pysyvälle komitealle rahoitussuunnitteluasiakirjan, joka kattaa asianomaisen monivuotisen rahoituskehyksen jäljellä olevana aikana toteutettavat toimet ja jolla myönnetään näille toimille tarkoitetut alustavat maksusitoumusmäärärahat.
         2.   EFTA-valtioiden pysyvä komitea toimittaa Euroopan komissiolle viimeistään 15 päivänä helmikuuta kyseisenä vuonna (n–1) luettelon yhteisön toimista, jotka EFTA-valtiot ensimmäistä kertaa haluavat otettavaksi mukaan Euroopan unionin alustavan talousarvioesityksen ETA-liitteeseen varainhoitovuonna (n). Luettelo ei vaikuta yhteisön kyseisenä vuonna (n–1) esittämiin uusiin ehdotuksiin eikä EFTA-valtioiden hyväksymään lopulliseen kantaan näihin toimiin osallistumisensa osalta.
         3.   Viimeistään 15 päivänä toukokuuta kunakin vuonna (n–1) Euroopan komissio ilmoittaa EFTA-valtioiden pysyvälle komitealle kantansa EFTA-valtioiden pyyntöihin osallistua toimiin varainhoitovuonna (n), yhdessä seuraavien tietojen kanssa:
         
                     a)
                  
                  
                     Euroopan unionin alustavan talousarvioesityksen menotaulukossa tiedoksi esitetyt maksusitoumus- ja maksumäärärahojen alustavat määrät niiden toimien osalta, joihin EFTA-valtiot osallistuvat tai haluavat osallistua, laskettuina sopimuksen 82 artiklan määräysten mukaisesti;
                  
               
                     b)
                  
                  
                     EFTA-valtioiden rahoitusosuuksia vastaavat arvioidut määrät, jotka merkitään tiedoksi alustavan talousarvioesityksen tulotaulukkoon.
                  
               Euroopan komission kanta ei vaikuta mahdollisuuteen jatkaa keskusteluja toimista, joiden osalta se ei ole hyväksynyt EFTA-valtioiden osallistumista.
         4.   Siinä tapauksessa, että 3 kohdassa tarkoitetut määrät eivät ole sopimuksen 82 artiklan määräysten mukaisia, EFTA-valtioiden pysyvä komitea voi pyytää oikaisuja ennen 1 päivää heinäkuuta kyseisenä vuonna (n–1).
         5.   Edellä 3 kohdassa tarkoitettuja määriä mukautetaan Euroopan unionin yleisen talousarvion hyväksymisen jälkeen ottaen asianmukaisesti huomioon sopimuksen 82 artiklan määräykset. Nämä mukautetut määrät ilmoitetaan viipymättä EFTA-valtioiden pysyvälle komitealle.
         6.   ETA:n sekakomitean puheenjohtajat vahvistavat Euroopan komission aloittamalla kirjeenvaihdolla 30 päivän kuluessa siitä, kun Euroopan unionin yleinen talousarvio on julkaistu Euroopan unionin virallisessa lehdessä, että Euroopan unionin yleisen talousarvion ETA-liitteeseen otetut määrät ovat sopimuksen 82 artiklan määräysten mukaisia.
         7.   Viimeistään 1 päivänä kesäkuuta varainhoitovuonna (n) EFTA-valtioiden pysyvä komitea ilmoittaa Euroopan komissiolle kunkin EFTA-valtion lopullisen rahoitusosuuden. Rahoitusosuudet ovat sitovia.
         Jos näitä tietoja ei ole toimitettu 1 päivään kesäkuuta mennessä varainhoitovuonna (n), sovelletaan väliaikaisesti vuonna (n–1) toteutuneita prosentuaalisia rahoitusosuuksia. Mukautus tehdään 4 artiklassa säädettyä menettelyä noudattaen.
         8.   Jos ETA:n sekakomitean päätöstä EFTA-valtioiden osallistumisesta varainhoitovuotta (n) koskevan Euroopan unionin yleisen talousarvion ETA-liitteeseen sisältyvään toimintaan ei ole tehty 10 päivään heinäkuuta mennessä varainhoitovuonna (n), paitsi jos poikkeusolosuhteissa sovitaan myöhemmästä päivämäärästä, tai jos mahdollisesta tällaisen päätöksen edellyttämästä valtiosäännön asettamien vaatimusten täyttymisestä ei ole ilmoitettu mainittuun päivään mennessä, EFTA-valtioiden osallistuminen kyseiseen toimintaan siirretään vuoteen (n + 1), jollei toisin sovita.
         9.   Kun EFTA-valtioiden osallistuminen toimintaan varainhoitovuonna (n) on vahvistettu, EFTA-valtioiden rahoitusosuutta sovelletaan kaikkiin kyseisenä varainhoitovuonna asianomaisista budjettikohdista katettaviin toimiin, jollei toisin sovita.
         2 artikla
         EFTA-valtioiden rahoitusosuuksien suorittaminen
         1.   Euroopan unionin yleisen talousarvion ETA-liitteen, joka on viimeistelty 1 artiklan 6 ja 7 kohdan mukaisesti, pohjalta Euroopan komissio vahvistaa kunkin EFTA-valtion osalta maksumäärärahojen perusteella ja varainhoitoasetuksen (1) 71 artiklan 2 kohdan mukaisesti lasketun rahoituspyynnön.
         2.   Rahoituspyynnön on oltava EFTA-valtioiden saatavilla viimeistään 15 päivänä elokuuta varainhoitovuonna (n), ja siinä pyydetään kutakin EFTA-valtiota maksamaan rahoitusosuutensa viimeistään 31 päivänä elokuuta mainittuna vuonna (n).
         Jos Euroopan unionin yleistä talousarviota ei ole hyväksytty ennen 10 päivää heinäkuuta varainhoitovuonna (n) tai poikkeusolosuhteissa 1 artiklan 8 kohdan mukaisesti sovittuna päivänä, maksua pyydetään alustavassa talousarvioesityksessä viitteellisenä esitetyn määrän perusteella. Mukautus tehdään 4 artiklassa säädettyä menettelyä noudattaen.
         3.   Rahoitusosuudet ilmaistaan ja maksetaan euroina.
         4.   Kukin EFTA-valtio avaa tätä varten valtiokonttoriinsa tai muuhun tätä tarkoitusta varten nimeämäänsä laitokseen Euroopan komission nimissä euromääräisen tilin.
         5.   Jos maksuja ei suoriteta määräajoissa 4 kohdassa tarkoitetulle tilille, EFTA-valtion, jota asia koskee, on maksettava viivästyskorko, joka vastaa Euroopan keskuspankin euromääräisiin perusrahoitusoperaatioihinsa soveltamaa korkokantaa lisättynä 1,5 prosenttiyksiköllä. Viitekorkona käytetään kyseisen vuoden 1 päivänä heinäkuuta voimassa olevaa Euroopan unionin virallisen lehden C-sarjassa julkaistua viitekorkoa.
         3 artikla
         Toteuttamista koskevat ehdot
         1.   EFTA-valtioiden osallistumisesta johtuvat määrärahat käytetään varainhoitoasetuksen säännösten mukaisesti.
         2.   Tarjousmenettelyjen osalta tarjouspyyntöjen on oltava avoimia sekä Euroopan yhteisön jäsenvaltioille että EFTA-valtioille siltä osin kuin niitä niihin liittyy rahoitusta talousarvion sellaisilta momenteilta, joihin EFTA-valtiot osallistuvat.
         4 artikla
         EFTA-maiden rahoitusosuuksien tasaaminen täytäntöönpano huomioon ottaen
         1.   Sopimuksen 82 artiklan säännösten mukaisia kunkin budjettikohdan osalta määrättyjä EFTA-valtioiden rahoitusosuuksia ei muuteta asianomaisena varainhoitovuonna (n).
         2.   Kunkin varainhoitovuoden tilien päättämisen jälkeen Euroopan komissio laskee varainhoitovuoden (n + 1) tilinpäätöstä laatiessaan EFTA-valtioiden talousarvion toteutuman ottamalla huomioon:
         
                     a)
                  
                  
                     EFTA-valtioiden 2 artiklan mukaisesti maksamien rahoitusosuuksien määrän,
                  
               
                     b)
                  
                  
                     EFTA-valtioiden osuuden niiden budjettikohtien talousarviomäärärahojen toteutumisesta, joiden osalta EFTA-valtioiden osallistumisesta on sovittu, ja
                  
               
                     c)
                  
                  
                     yhteisön toimintaan liittyviä kustannuksia vastaavat määrät, jotka EFTA-valtiot kattavat erikseen tai suorittaminaan luontoissuorituksina (esimerkiksi hallinnollinen tuki).
                  
               3.   Kaikki kolmansilta osapuolilta niiden budjettikohtien perusteella perityt varat, joiden osalta EFTA-valtioiden osallistumisesta on sovittu, käsitellään käyttötarkoituksiin sidottuina tuloina saman budjettikohdan sisällä varainhoitoasetuksen 18 artiklan 1 kohdan f alakohdan mukaisesti.
         4.   Talousarvion toteutumaan perustuva EFTA-valtioiden rahoitusosuuden tasaaminen varainhoitovuonna (n) tehdään varainhoitovuotta (n + 2) koskevan rahoituspyynnön puitteissa, ja sen pohjana on EFTA-valtioiden lopullisten rahoitusosuuksien määrittäminen vuonna (n).
         5.   ETA:n sekakomitea hyväksyy tarvittaessa täydentävät säännöt 1 ja 4 kohdan täytäntöönpanoa varten. Tämä koskee erityisesti EFTA-valtioiden erikseen tai luontoissuorituksinaan kattamia, yhteisön toimintaan liittyviä kustannuksia vastaavia rahamääriä.
         5 artikla
         Tietojen antaminen
         1.   Euroopan komissio toimittaa kunkin vuosineljänneksen lopussa EFTA-valtioiden pysyvälle komitealle niiden ohjelmien ja toimien osalta, joiden rahoittamiseen EFTA-valtiot osallistuvat, kirjanpidostaan otteen, josta ilmenee tilanne ohjelmien ja toimien täytäntöönpanon sekä tulojen että menojen osalta.
         2.   Varainhoitovuoden (n) päätyttyä Euroopan komissio toimittaa EFTA-valtioiden pysyvälle komitealle niiden ohjelmien ja toimien osalta, joiden rahoitukseen EFTA-valtiot osallistuvat, varainhoitoasetuksen 126 ja 127 artiklan säännösten mukaisesti laaditun tilinpäätöksen asianomaisesta niteestä ilmenevät tiedot.
         3.   Euroopan komissio toimittaa EFTA-valtioiden pysyvälle komitealle niiden ohjelmien ja toimien osalta, joiden rahoitukseen EFTA-valtiot osallistuvat, sellaiset muut rahoitustiedot, joita ne voivat kohtuudella pyytää.
         6 artikla
         Tarkastus
         1.   EFTA-valtioiden osallistumista vastaavien tulojen määrittely ja saatavuus sekä vastaavien menojen kohdentaminen ja ajoitus tarkastetaan soveltaen Euroopan yhteisön perustamissopimuksen, varainhoitoasetuksen ja sellaisten asetusten määräyksiä, joita sovelletaan sopimuksen 76 ja 78 artiklassa tarkoitetuilla aloilla.
         2.   Toteutetaan aiheelliset Euroopan komission ja EFTA-valtioiden tarkastusviranomaisten väliset järjestelyt niiden tulojen ja menojen, jotka vastaavat EFTA-valtioiden osallistumista yhteisön toimiin, 1 kohdassa tarkoitetun tarkastuksen helpottamiseksi.
         7 artikla
         Suhdeluvun laskemisessa huomioon otettava BKT:n arvo
         Sopimuksen 82 artiklassa tarkoitettu markkinahintainen bruttokansantuote saadaan sopimuksen 76 artiklan täytäntöönpanon tuloksena julkaistavista tiedoista.”
      
      
         (1)  Neuvoston asetus (EY, Euratom) N:o 1605/2002, annettu 25 päivänä kesäkuuta 2002, Euroopan yhteisöjen yleiseen talousarvioon sovellettavasta varainhoitoasetuksesta (EYVL L 248, 16.9.2002, s. 1).